Frederik Ernst av Brandenburg-Kulmbach

Frederik Ernst (født 15. desember 1703 i Schönberg, død 23. juni 1762 på slottet Friedrichsruh) var bror til dronning Sophie Magdalene, titulær markgreve av Brandenburg-Bayreuth og stattholder i Hertugdømmene fra 1731 til sin død. 

Han var sønn av markgreve Christian Henrik av Brandenburg-Kulmbach-Weferlingen (1661–1708) og Sophie Christiane av Wolfstein (1667–1737). Han fulgte lillebroren Frederik Christian (1708–1769) til København og nøt her godt av sin kongelige søster og svogerens gunst.Frederik Christian, Dansk biografisk Lexikon. Besøkt 5. april 2015 Han ble generalløytnant i 1731 og siden stattholder i Hertugdømmene med base på Gottorp. 1729 var han blitt ridder av Elefanten og i 1732 ble han tildelt de l'Union parfaite.Frederik Ernst, Dansk biografisk Lexikon. Besøkt 5. april 2015

Han giftet seg den 26. desember 1731 med en datter av Ernst Ferdinand av Braunschweig-Bever (1682–1746), Christina Sophie (1717–1779), som han siden skilte seg fra. Kongen ga ham godset Drage i nærheten av Itzehoe, hvor han lot slottsbygningen ombygge og oppkalle etter seg selv, Friedrichsruh. Arkitekten var Nicolai Eigtved. Etter parets død ble hele godset solgt for å dekke de enorme kostnadene de hadde pådratt seg. 

Paret er begravet i Hohenaspe kirke i Holsten. Markgrevens etterfølger som stattholder i Slesvig-Holsten var Friedrich Ludwig von Dehn (1697–1771). 

 Referanser 

 Eksterne lenker 


Kategori:Danske generaler
Kategori:Riddere av Elefantordenen
Kategori:Huset Hohenzollern
Kategori:Personer fra Landkreis Nürnberger Land